
2026/0087 (NLE)
Propunere de
[bookmark: _Hlk226556209]DECIZIE DE PUNERE ÎN APLICARE A CONSILIULUI
de aprobare a asistenței acordate Ucrainei pentru punerea în aplicare a Strategiei Ucrainei în materie de finanțare 

CONSILIUL UNIUNII EUROPENE,
având în vedere Tratatul privind funcționarea Uniunii Europene, 
având în vedere Regulamentul (UE) 2026/467 al Parlamentului European și al Consiliului din 24 februarie 2026 de punere în aplicare a unei cooperări consolidate în ceea ce privește instituirea împrumutului pentru sprijinirea Ucrainei pentru 2026 și 2027[footnoteRef:2], în special articolul 8, [2: 	JO L, 2026/467, 24.2.2026, ELI: http://data.europa.eu/eli/reg/2026/467/oj.] 

având în vedere propunerea Comisiei Europene,
întrucât:
[bookmark: _Int_eXtKIMu5](1)	La 18 decembrie 2025, Consiliul European a convenit să acorde Ucrainei un împrumut în valoare de 90 de miliarde EUR pentru anii 2026 și 2027. Consiliul European a convenit, de asemenea, că, prin intermediul cooperării consolidate, în conformitate cu articolul 20 din Tratatul privind Uniunea Europeană, nicio mobilizare a resurselor bugetului Uniunii ca garanție pentru acest împrumut să nu aibă un impact asupra obligațiilor financiare ale Republicii Cehe, Ungariei și Slovaciei. La aceeași dată, 25 de state membre au convenit ca acest împrumut să fie rambursat de Ucraina numai după primirea despăgubirilor. Până atunci, activele Băncii Centrale a Rusiei vor rămâne imobilizate, iar Uniunea își rezervă dreptul de a le utiliza pentru a rambursa împrumutul, în deplină conformitate cu dreptul Uniunii și cu dreptul internațional.
(2)	La 29 ianuarie 2026, Consiliul a adoptat Decizia (UE) 2026/258[footnoteRef:3] de autorizare a unei cooperări consolidate cu privire la stabilirea unui împrumut pentru Ucraina Ulterior, Parlamentul European și Consiliul au adoptat Regulamentul (UE) 2026/467 de punere în aplicare a unei cooperări consolidate în ceea ce privește instituirea împrumutului pentru sprijinirea Ucrainei pentru 2026 și 2027. [3: 	Decizia (UE) 2026/258 a Consiliului din 29 ianuarie 2026 de autorizare a unei cooperări consolidate cu privire la stabilirea unui împrumut pentru Ucraina, JO L, 2026/258, 2.2.2026, ELI: http://data.europa.eu/eli/dec/2026/258/oj. ] 

(3)	În februarie și martie 2026, serviciile Comisiei și Serviciul European de Acțiune Externă au purtat o serie de discuții cu guvernul Ucrainei pentru a solicita informații cu privire la nevoile de finanțare și de apărare preconizate ale Ucrainei pentru perioada de până la 31 decembrie 2026.
(4)	În conformitate cu articolul 6 alineatul (1) din Regulamentul (UE) 2026/467, la 24 martie 2026, Ucraina a prezentat oficial Comisiei Strategia Ucrainei în materie de finanțare. Ulterior, la 26 martie 2026, aceasta a prezentat o versiune revizuită a tabelelor anexate. Strategia Ucrainei în materie de finanțare oferă detalii cu privire la nevoile de finanțare și sursele de finanțare ale Ucrainei, precum și cu privire la nevoile de apărare și la asistența militară în natură pentru perioada de până la 31 decembrie 2026. 
(5)	În conformitate cu articolul 7 din Regulamentul (UE) 2026/467, Comisia a evaluat Strategia Ucrainei în materie de finanțare pe baza criteriilor de evaluare prevăzute la articolul 7 alineatul (3) din Regulamentul (UE) 2026/467. La efectuarea evaluării respective, Comisia a acționat, pe cât posibil, în strânsă cooperare cu Ucraina.
(6)	În conformitate cu articolul 7 alineatul (3) litera (a) din Regulamentul (UE) 2026/467, Comisia a evaluat exhaustivitatea, fezabilitatea și coerența Strategiei Ucrainei în materie de finanțare cu ipotezele subiacente. 
(7)	În conformitate cu articolul 7 alineatul (3) litera (b) din Regulamentul (UE) 2026/467, Comisia a evaluat coerența informațiilor din Strategia Ucrainei în materie de finanțare cu sursele externe. În februarie și martie 2026, Comisia a organizat consultări cu Fondul Monetar Internațional cu privire la nevoile de finanțare preconizate ale Ucrainei. Serviciile Comisiei și Serviciul European de Acțiune Externă au organizat, de asemenea, consultări cu experți din cadrul Platformei donatorilor pentru Ucraina și al Grupului de contact pentru apărarea Ucrainei. 
(8)	Comisia a evaluat, de asemenea, coerența deficitului de finanțare externă preconizat al Ucrainei pentru care are nevoie de sprijin cu repartizarea orientativă a împrumutului pentru sprijinirea Ucrainei prevăzută la articolul 7 alineatul (3) litera (c) din Regulamentul (UE) 2026/467.
(9)	În conformitate cu articolul 7 alineatul (3) litera (d) din Regulamentul (UE) 2026/467, serviciile Comisiei și Serviciul European de Acțiune Externă au evaluat respectarea condițiilor prealabile prevăzute la articolul 5 alineatul (1) din Regulamentul (UE) 2026/467. În special, Ucraina continuă să susțină și să respecte mecanisme democratice eficace, inclusiv un sistem parlamentar pluripartit și statul de drept, precum și să garanteze respectarea drepturilor omului, inclusiv a drepturilor persoanelor care aparțin minorităților. Susținerea și respectarea statului de drept trebuie să includă și lupta împotriva corupției.
(10)	Pe baza evaluării menționate în considerentele 5-8, Comisia a efectuat, în conformitate cu articolul 7 alineatul (4) din Regulamentul (UE) 2026/467, o evaluare pozitivă a Strategiei Ucrainei în materie de finanțare care i-a fost transmisă de Ucraina. În urma evaluării pozitive de către Comisie a Strategiei Ucrainei în materie de finanțare, evaluarea respectivă ar trebui aprobată, iar cuantumurile asistenței care urmează să fie puse la dispoziția Ucrainei pentru a contribui la punerea în aplicare a Strategiei Ucrainei în materie de finanțare ar trebui stabilite în prezenta decizie, în conformitate cu articolul 8 din Regulamentul (UE) 2026/467.
(11)	Cuantumurile prevăzute în prezenta decizie sunt aliniate la obiectivele stabilite la articolul 2 din Regulamentul (UE) 2026/467.
(12)	Asistența care urmează să fie pusă la dispoziție în cadrul împrumutului pentru sprijinirea Ucrainei va fi finanțată prin împrumuturi contractate de Comisie în numele Uniunii în temeiul articolului 24 alineatul (1) din Regulamentul (UE) 2026/467.
(13)	În temeiul articolului 8 alineatul (3) din Regulamentul (UE) 2026/467, cuantumurile împrumutului pentru sprijinirea Ucrainei care urmează să fie puse la dispoziție în temeiul prezentei decizii au fost stabilite pe baza deficitului de finanțare externă preconizat al Ucrainei pentru perioada de până la 31 decembrie 2026, ținând seama de contribuțiile disponibile și preconizate din partea altor donatori. Suma totală de 45 000 000 000 EUR nu depășește suma maximă prevăzută la articolul 4 alineatul (1) din Regulamentul (UE) 2026/467. La determinarea acestor cuantumuri, contribuția Uniunii a fost stabilită la un nivel care ia în considerare contribuțiile altor donatori internaționali, asigurând astfel o repartizare echitabilă a sarcinii în ceea ce privește acoperirea nevoilor de finanțare ale Ucrainei. 
(14)	Potrivit Strategiei Ucrainei în materie de finanțare, suma de 16 700 000 000 EUR este destinată asistenței macrofinanciare în conformitate cu capitolul III din Regulamentul (UE) 2026/467 sau asistenței bugetare sub formă de împrumut care urmează să fie pus în aplicare în cadrul Mecanismului pentru Ucraina în temeiul capitolului III din Regulamentul (UE) 2024/792, iar suma de 28 300 000 000 EUR este destinată sprijinirii capacităților industriale de apărare ale Ucrainei în conformitate cu capitolul IV din Regulamentul (UE) 2026/467. 
(15)	În plus, în scopul asistenței bugetare, stabilirea cuantumurilor reflectă o evaluare a modalităților de finanțare adecvate, ținând seama de natura și de urgența nevoilor de finanțare. Pe această bază, suma de 8 350 000 000 EUR ar trebui furnizată sub formă de împrumuturi puse în aplicare în temeiul capitolului III din Regulamentul (UE) 2024/792 al Parlamentului European și al Consiliului[footnoteRef:4], iar suma de 8 350 000 000 EUR sub formă de asistență macrofinanciară acordată în temeiul capitolului III din Regulamentul (UE) 2026/467. [4: 	Regulamentul (UE) 2024/792 al Parlamentului European și al Consiliului din 29 februarie 2024 de instituire a Mecanismului pentru Ucraina (JO L, 2024/792, 29.2.2024, ELI: http://data.europa.eu/eli/reg/2024/792/oj).] 

(16)	Conform principiului bunei gestiuni financiare și al prudenței, plățile nu ar trebui să fie efectuate până când nu va disponibilă o garanție pentru împrumutul pentru sprijinirea Ucrainei.
(17)	Având în vedere situația financiară dificilă a Ucrainei și urgența situației cauzate de războiul în curs, pentru a accelera procesul, prezenta decizie ar trebui să intre în vigoare la data publicării în Jurnalul Oficial al Uniunii Europene și ar trebui să se aplice de la data adoptării,
ADOPTĂ PREZENTA DECIZIE: 
Articolul 1
Aprobarea evaluării Strategiei Ucrainei în materie de finanțare
Se aprobă evaluarea Strategiei Ucrainei în materie de finanțare, care a fost prezentată la 24 martie 2026. Evaluarea menționată, efectuată pe baza criteriilor prevăzute la articolul 7 alineatul (3) din Regulamentul (UE) 2026/467, este prevăzută în anexa la prezenta decizie.

Articolul 2 
Cuantumul asistenței puse la dispoziția Ucrainei
(1)	Asistența în valoare de până la 45 000 000 000 EUR este pusă la dispoziția Ucrainei pentru a contribui la punerea în aplicare a Strategiei Ucrainei în materie de finanțare. Această asistență ar trebui să acopere nevoile de finanțare identificate de Ucraina în Strategia Ucrainei în materie de finanțare pentru perioada de până la 31 decembrie 2026.
(2)	Asistența nu se va plăti până când nu va fi disponibilă o garanție pentru împrumutul pentru sprijinirea Ucrainei.
(3)	În conformitate cu articolul 8 alineatul (2) din Regulamentul (UE) 2026/467, asistența menționată la alineatul (1) din prezentul articol va fi pusă la dispoziție după cum urmează:
(a)	până la 8 350 000 000 EUR pentru asistența bugetară sub forma unui împrumut care urmează să fie pus în aplicare în temeiul capitolului III din Regulamentul (UE) 2024/792;
(b)	până la 8 350 000 000 EUR pentru asistență macrofinanciară în conformitate cu capitolul III din Regulamentul (UE) 2026/467;
(c)	până la 28 300 000 000 EUR pentru sprijinirea capacităților industriale de apărare ale Ucrainei în conformitate cu capitolul IV din Regulamentul (UE) 2026/467.

Articolul 3
Tranșele asistenței macrofinanciare
(1)	Asistența pusă la dispoziție sub formă de asistență macrofinanciară în conformitate cu capitolul III din Regulamentul (UE) 2026/467 se acordă în maximum trei tranșe. 

(2)	Valoarea orientativă a tranșelor menționate la alineatul (1) este următoarea:
(a)	o primă tranșă în cuantum de 3 200 000 000 EUR; 
(b)	o a doua tranșă în cuantum de 3 700 000 000 EUR; 
(c)	o a treia tranșă în cuantum de 1 450 000 000 EUR. 
Articolul 4
Intrare în vigoare

Prezenta decizie intră în vigoare la data publicării în Jurnalul Oficial al Uniunii Europene.
Prezenta decizie se aplică de la data adoptării.
Adoptată la Bruxelles,
	Pentru Consiliu
	Președintele

